cyanic-selkie/wikianc huggingface dataset:
Πολυπρακτορικά Συστήματα Δημοπρασίας
Ηλεκτρονικά Ιδρύματα Δημοπρασιών
Κανόνες (Normative Rules): Οι ενέργειες των πρακτόρων στα πλαίσια του Ηλεκτρονικού Ιδρύματος έχουν συνέπειες, συνήθως υπό μορφή συμβιβασμών, που επιβάλλουν υποχρεώσεις ή περιορισμούς. Ο σκοπός των κανόνων είναι η τροποποίηση της συμπεριφοράς των πρακτόρων με υποχρεώσεις και απαγορεύσεις (Sierra et. al. 2004).
Σχεδιασμός Μηχανισμών
Οι οικονομικές συναλλαγές λαμβάνουν χώρα σε αγορές, όπου κάποιες είναι απαλλαγμένες από εξωτερικές παρεμβάσεις, ενώ άλλες ελέγχονται από την κυβέρνηση. Μέσα στους χώρους συναλλαγών, αρκετές συναλλαγές οδηγούνται από τις τιμές της αγοράς, κάποιες διαπραγματεύονται και ορισμένες υπαγορεύονται από τη διαχείριση (management). Η θεωρία του Σχεδιασμού Μηχανισμών (Mechanism Design) προσφέρει ένα συγκροτημένο πλαίσιο για την ανάλυση αυτής της μεγάλης ποικιλίας των ιδρυμάτων (Jennings et al., 2001).
Ο Σχεδιασμός Μηχανισμού είναι μια υποκατηγορία της Μικροοικονομικής Θεωρίας και της Θεωρίας των Παιγνίων. Στόχος είναι να εκμεταλλευτεί τις ιδιοτελείς συμπεριφορές των συμμετεχόντων προς όφελος του συστήματος. Ένας μηχανισμός αποτελείται από ένα σύνολο πρακτόρων, ο καθένας από τους οποίους έχει ένα σύνολο στρατηγικών. Κάθε πράκτορας επιλέγει τη στρατηγική του. Στις περισσότερες περιπτώσεις θεωρείται ότι οι πράκτορες είναι ιδιοτελείς (selfish) και ορθολογικοί (rational) (Jennings et al., 2001).
Οι πλειστηριασμοί διέπονται από την Αρχή της Αποκάλυψης (Revelation Principle). Ένας μηχανισμός λέγεται άμεσης αποκάλυψης (direct revelation), σύμφωνα με τον οποίο ένας πράκτορας αποκαλύπτει τον τύπο που χρησιμοποιεί. Επίσης υπάρχει και ο μηχανισμός, που καλείται συμβατός με το κίνητρο (incentive compatible), όπου προσφέρεται ένα κίνητρο στον πράκτορα, ώστε να αποκαλύψει την αλήθεια για τον τύπο του (Jennings et al., 2001).
Οι βασικότεροι στόχοι που τίθενται συχνά από τους σχεδιαστές δημοπρασιών είναι (Jennings et al., 2001):
Συμπεράσματα
Στο άρθρο αυτό αναπτύχθηκαν τα πολυπρακτορικά συστήματα δημοπρασιών, αναλύθηκαν τα είδη πλειστηριασμών, ο τρόπος που διενεργούνται οι πλειστηριασμοί στα ηλεκτρονικά ιδρύματα, καθώς επίσης έγινε και αναφορά στον σχεδιασμό μηχανισμών.
Βιβλιογραφία
Jennings, N.R., Faratin, P., Lomuscio, A.R., Parsons, S., Wooldridge, M.J., Sierra, C., 2001. Automated Negotiation: Prospects, Methods and Challenges. Group Decision and Negotiation 10, 199–215. doi:10.1023/A:1008746126376
Sandholm, T., 2002. Algorithm for optimal winner determination in combinatorial auctions. Artificial Intelligence 135, 1–54. doi:10.1016/S0004-3702(01)00159-X
Vulkan, N., Jennings, N.R., 2000. Efficient mechanisms for the supply of services in multi-agent environments. Decision Support Systems 28, 5–19. doi:10.1016/S0167-9236(99)00071-8
Sierra, C., Rodriguez-Aguilar, J., Noriega, P., Arcos-Rosell, J.L., Esteva-Vivancos, M., 2004. Engineering multi-agent systems as electronic institutions. European Journal for the Informatics Professional 4.4 (2004): 33-39.
Milgrom, P., 1989. Auctions and Bidding: A Primer. The Journal of Economic Perspectives 3, 3–22.
Γαϊδουρίσιο γάλα
μικρογραφία|Θηλάζουσα γάιδαρος Το γαϊδουρίσιο γάλα ή γάλα γαϊδούρας είναι γάλα που προέρχεται από οικόσιτες γαϊδούρες (Equus asinus). Το γάλα αυτό ήταν ήδη σε διατροφική και καλλυντική χρήση από τα χρόνια της αιγυπτιακής αρχαιότητας.
Γενικά χαρακτηριστικά
Σύμφωνα με τον οργανισμό U.S.D.A το γαϊδουρίσιο γάλα δεν θεωρείται κατάλληλο για κατανάλωση μέχρι το 2001, και η χρήση του δεν ενδεικνυόταν για τη μέση αμερικανική κοινωνία. Η γαλακτοκομική παραγωγή του γίνεται σε φάρμες εκτροφής γαϊδουριών χωρητικότητας έως και εξακοσίων ζώων, ενώ η δυνατότητα παραγωγής γάλακτος κυμαίνεται μεταξύ 0,2 έως 0,3 λίτρα ανά φοράδα.
Σύσταση
μικρογραφία Η σύσταση του γαϊδουρινού, αλλά και του αλλογίσιου γάλακτος, ομοιάζει πολύ προς στο μητρικό γάλα, με πολύ παραπλήσιες αναλογίες και ιδίως ως προς τη χαμηλή ποσότητα λιπιδίων και τα υψηλά ποσοστά λακτόζης.
Εξωτερικοί σύνδεσμοι
Κατηγορία:Γαλακτοκομικά προϊόντα Κατηγορία:Ροφήματα
Αρχίας της Κύπρου
Ο Αρχίας ήταν ο στρατηγός (κυβερνήτης) της Κύπρου υπό τον Πτολεμαίο ΣΤ΄ Φιλομήτωρ τον 2ο αιώνα π.Χ.
Λίγα είναι γνωστά για τη ζωή του Αρχία. Ταξίδεψε με τον Πτολεμαίο στη Ρώμη το 164 και διορίστηκε στην Κύπρο σε 163. Οι Σελευκίδες είχαν πάντα επεκτατικές βλέψεις προς το νησί. Το 155 π.Χ. ο Δημήτριος Σωτήρ δωροδόκησε τον Αρχία με 500 τάλαντα, προκειμένου να προδώσει το νησί. Ο Αρχίας συνελήφθη και δικάστηκε. Πριν βγει η τελική απόφαση, ο Αρχίας αυτοκτόνησε. Ενώ η παραδοσιακή ημερομηνία θανάτου ορίζεται στο 155 π.Χ., διάφοροι μελετητές ορίζουν την ημερομηνία αυτοκτονίας κάπου στο 158 με 154 π.Χ..
Θεωρείται ότι το γεγονός αυτό ενέπνευσε ένα απόφθεγμα του Έρασμου, το "Inanium inania consilia" ("μάταιες συμβουλές από μάταιους ανθρώπους"), για ένα άτομο χαμηλής νοημοσύνης που εμπλέκεται σε σχέδια άλλων.
Παραπομπές
Κατηγορία:Κύπριοι πολιτικοί
Κερασέα Αιτωλοακαρνανίας
Για συνώνυμους οικισμούς στην Ελλάδα δείτε το λήμμα: Κερασιά (αποσαφήνιση)
Η Κερασέα ή Κερασιά είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 540 μέτρα, το οποίο βρίσκεται σε απόσταση 23 χλμ. Β.-ΒΑ. από το Αγρίνιο. Αναφέρεται επίσημα ως Κερασιά το 1835 να προσαρτάται στην τότε δήμο Εφύρας. Το 1940 το όνομα του οικισμού διορθώνεται σε Κερασέα. Σύμφωνα με το πρόγραμμα Καλλικράτης μαζί με τον Μαλεβρό, την Παλαιοκαρυά και την Παλαιοκερασιά αποτελούν την τοπική κοινότητα Κερασέας που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει πληθυσμό 81 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Ντέιβιντ Άιτζ
Ο Ντέιβιντ Γιουτάκα Άιτζ (αγγλικά: David Yutaka Ige, 15 Ιανουαρίου 1957), είναι Αμερικανός πολιτικός και μηχανικός, που υπηρετεί ως 8ος Κυβερνήτης της Χαβάης από το 2014 έως το 2022. Είναι μέλος του Δημοκρατικού Κόμματος.
Προηγουμένως, υπηρέτησε ως Μέλος της πολιτειακής Γερουσίας της Χαβάης για την 16η περιφέρεια (2003-2014) και για την 17η περιφέρεια (1995-2003), καθώς και ως Μέλος της πολιτειακής Βουλής των Αντιπροσώπων της Χαβάης, από την 34η περιφέρεια (1993-1995) και από την 43η περιφέρεια (1985-1993).
Στις Κυβερνητικές εκλογές του 2014 στη Χαβάη, ο Άιτζ, εξελέγη 8ος Κυβερνήτης της Χάβαης, με ποσοστό 49,5% των ψήφων. Επανεξελέγη, το 2018, με ποσοστό 62,7% των ψήφων, έναντι 33,7% των ψήφων της Ρεπουμπλικανής ανθυποψήφιάς του.
Παραπομπές
Κατηγορία:Κυβερνήτες της Χαβάης Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί μηχανικοί
Γ.Σ. Δόξα Πετρούσας
Ο Γυμναστικός Σύλλογος Δόξα Πετρούσας είναι ποδοσφαιρικός σύλλογος που εδρεύει στην Πετρούσα της Δράμας. Επίσημο έτος ίδρυσης του συλλόγου είναι το 1964, έχει χρώματα το μαύρο και το λευκό και έμβλημα τον αετό.
Αποτελεί ένα από τα πιο ιστορικά σωματεία στο τοπικό ποδόσφαιρο της Δράμας. Αξιοσημείωτα δεν έχει υποβιβαστεί ποτέ από την Α’ Κατηγορία της Ε.Π.Σ. Δράμας από το 1972 που ανέβηκε μέχρι σήμερα. Έχει κατακτήσει 5 φορές το πρωτάθλημα Α' Ε.Π.Σ. Δράμας (1987, 1996, 2008, 2012 και 2016) και 1 φορά το κύπελλο Ε.Π.Σ. Δράμας, ενώ 2 φορές ήταν φιναλίστ. Έχει αγωνιστεί 5 φορές στο πρωτάθλημα της Δ΄ Εθνικής και 1 φορά στην Γ΄ Εθνική κατηγορία.
Ιστορική αναδρομή
Τη σεζόν 1964-65 η Δόξα Πετρούσας έλαβε μέρος στο πρωτάθλημα Γ΄ Κατηγορίας Ε.Π.Σ. Δράμας. Το 1970 κέρδισε την άνοδο στη Β΄ Κατηγορία και το 1972 την άνοδο στην Α΄ Κατηγορία Ε.Π.Σ. Δράμας, από την οποία δεν υποβιβάστηκε ποτέ ξανά.
Τις σεζόν 1984-85 και 1985-86 τερμάτισε στην 3η θέση της βαθμολογίας και τη σεζόν 1986-87 αναδείχθηκε πρωταθλήτρια της Α' Ε.Π.Σ. Δράμας για πρώτη φορά στην ιστορία της, αλλά δεν κατάφερε να πάρει την άνοδο στην Δ΄ Εθνική καθώς γνώρισε την ήττα από τον Αιγινιακό στους αγώνες μπαράζ.
Τα επόμενα χρόνια μέχρι και τη σεζόν 1992-93 έκανε μέτριες παρουσίες στην Α΄ Ε.Π.Σ. Δράμας, ενώ δύο φορές έσωσε την κατηγορία τις τελευταίες αγωνιστικές. Τις σεζόν 1993-94 και 1994-95 τερμάτισε στη 3η θέση. Τη σεζόν 1995-96 αναδείχθηκε πρωταθλήτρια Α' Ε.Π.Σ. Δράμας για δεύτερη φορά στην ιστορία της και κέρδισε την απευθείας άνοδο στην Δ΄ Εθνική κατηγορία για πρώτη φορά στην ιστορία της.
Για τα επόμενα χρόνια η Δόξα Πετρούσας πρωταγωνιστούσε στην Α΄ Ε.Π.Σ. Δράμας και τη σεζόν 2007-2008 αναδείχθηκε πρωταθλήτρια και κέρδισε απευθείας την άνοδο στην Δ΄ Εθνική. Τις επόμενες 3 χρονιές, 2008-09, 2009-10 και 2010-11 αγωνίστηκε στη Δ΄ Εθνική, όποτε και τη τελευταία υποβιβάστηκε. Την αμέσως επόμενη σεζόν, 2011-12, η Δόξα Πετρούσας κατέκτησε και πάλι το πρωτάθλημα Ε.Π.Σ. Δράμας και την επιστροφή της στην Δ΄ Εθνική μετά από μπαράζ ανόδου.
Την σεζόν 2012-13 κατέκτησε την 3η θέση της βαθμολογίας στον 1ο όμιλο, που αποτελεί και την καλύτερη της θέση μέχρι σήμερα στην Δ΄ Εθνική. Μετά την αναδιάρθρωση που έγινε το καλοκαίρι του 2013, η Δόξα Πετρούσας κέρδισε τη συμμετοχή της στο νέο πρωτάθλημα της Γ΄ Εθνικής Ερασιτεχνικής κατηγορίας της περιόδου 2013-14, ωστόσο δεν κατάφερε να κερδίσει την παραμονή και επέστρεψε στο τοπικό πρωτάθλημα.
Τη σεζόν 2014-15 τερμάτισε στην δεύτερη θέση της Α΄ Ε.Π.Σ. Δράμας πίσω από τον Γ.Σ. Προσοτσάνη, ενώ την επόμενη σεζόν, 2015-16, αναδείχθηκε πρωταθλήτρια με προπονητή τον νεαρό Χρήστο Τσιακίρη, ο οποίος αποτέλεσε τον πιο νεαρό προπονητή που κατακτά το πρωτάθλημα της Α’ Ε.Π.Σ. Δράμας, αλλά στα μπαράζ ανόδου που έγιναν εκείνη την χρονιά δεν τα κατάφερε να πάρει το εισιτήριο για την Γ΄ Εθνική.
Από την σεζόν 2016-2017 μέχρι σήμερα η Δόξα Πετρούσας συμμετέχει κανονικά στην Α’ Ε.Π.Σ. Δράμας.
Εξωτερικοί σύνδεσμοι
Κατηγορία:Αθλητικοί σύλλογοι Δράμας Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1964
Σβετλάνα Μιχαΐλοβνα Κούντελιχ
Σβετλάνα Μιχαΐλοβνα Κούντελιχ (γεννήθηκε, Πινσκ) - Λευκορωσίδα αθλήτρια στίβου δρομέας μέσων αποστάσεων. Αγωνίζεται στο δρόμο 800 μέτρων, 3000 m, 5000 m, 10.000 m, 2000 μέτρα με εμπόδια, 3000 μέτρα με εμπόδια. Κατέχει τον τίτλο του Master of Sports διεθνούς κατηγορίας της Λευκορωσίας, κάτοχος του ρεκόρ της Λευκορωσίας στο δρόμο των 3000 m.
Αθλητική καριέρα
Στο Ευρωπαϊκό Πρωτάθλημα 2010 είναι 10η στην κατηγορία δρόμου 10.000 μ. Συμμετείχε στο Ευρωπαϊκό Πρωτάθλημα 2012.
Πρωταθλήτρια στους αγώνες κλειστού στίβου της Λευκορωσίας του 2016 στα 3.000 μέτρα γυναικών με αποτέλεσμα 9:10,40.
Ασημένιο μετάλλιο στο ευρωπαϊκό πρωτάθλημα κλειστού στίβου (Πράγα, 2015) στον αγώνα των 3000 μέτρων.
Στους Ολυμπιακούς Αγώνες του 2016 στα 3.000 μέτρα με εμπόδια με χρόνο 9:32,93 πήρε τη 22η θέση.
Πολιτική Δράση
Μέχρι τον Σεπτέμβριο του 2020, εργάστηκε στο Υπουργείο Εκτάκτων Αναγκών ως επιθεωρητής προπονήσεων και αθλητισμού στον τομέα της ιδεολογικής εργασίας και στελέχωσης ως ανώτερος υπολοχαγός. Κατά τη διάρκεια των διαδηλώσεων στη Λευκορωσία στις 18 Αυγούστου 2020, μαζί με άλλους αθλητές της Λευκορωσίας, υπέγραψε μια ανοιχτή επιστολή καταδικάζοντας τη βία στη χώρα και απαιτώντας νέες προεδρικές εκλογές. Κατά συνέπεια απολύθηκε από το Υπουργείο Εκτάκτων Αναγκών και στερήθηκε του μισθού της. Αφαιρέθηκε επίσης από την εθνική ομάδα. Ο σύζυγος και προπονητής της Igar Zhavaranak βρέθηκε επίσης υπό διωγμό από το καθεστώς του Λουκασένκο καθώς η σύμβαση του δεν παρατάθηκε. Ωστόσο, αυτοί συνέχισαν τις προετοιμασίες για τους Ολυμπιακούς Αγώνες του 2020 από μόνοι τους.
Σύνδεσμοι
Κατηγορία:Αθλητές του στίβου στους Θερινούς Ολυμπιακούς Αγώνες 2012
Καρακασλί (Ιμισλί)
Το Καρακασλί (επίσης, Καράκασλι) αποτελεί χωριό και δήμο της επαρχίας Ιμισλί του νοτιοανατολικού Αζερμπαϊτζάν. Έχει πληθυσμό 1,298 κατοίκων.
Παραπομπές
Κατηγορία:Κατοικημένες περιοχές στην Επαρχία Ιμισλί
Έλι Γκούλντινγκ
Η Έλενα «Έλι» Τζέιν Γκούλντινγκ (αγγλικά: Elena "Ellie" Jane Goulding) (γενν. 30 Δεκεμβρίου 1986) είναι Αγγλίδα τραγουδίστρια και τραγουδοποιός. Η σταδιοδρομία της ξεκίνησε όταν συναντήθηκε με τους παραγωγούς δίσκων Starsmith και Frankmusik και αργότερα εντοπίστηκε από τον Τζέιμι Λίλιγουαϊτ, που αργότερα έγινε μάνατζερ της. Αφού υπέγραψε με την Polydor Records τον Ιούλιο του 2009, η Γκούλντινγκ κυκλοφόρησε το ντεμπούτο της extended play, An Introduction to Ellie Goulding, αργότερα εκείνο το έτος.
Ιωσήφ Φρειδερίκος Γουλιέλμος του Χοεντσόλερν-Χέχινγκεν
Ο Ιωσήφ-Φρειδερίκος-Γουλιέλμος, γερμ. Josef-Friedrich-Wilhelm, (12 Νοεμβρίου 1717 – 9 Απριλίου 1798) από τον Οίκο των Χοεντσόλερν ήταν πρίγκιπας του Χοεντσόλερν-Χέχινγκεν (1750-1798).
Έλι Γκούλντινγκ
Το δεύτερο στούντιο άλμπουμ της Γκούλντινγκ, Halcyon, κυκλοφόρησε τον Οκτώβριο του 2012. Το «Anything Could Happen» προηγήθηκε του άλμπουμ ως το ηγετικό single. Το άλμπουμ έκανε ντεμπούτο στο No. 2 στο UK Albums Chart και μετά από 65 εβδομάδες, έφτασε σε No. 1. To Halcyon έκανε το ντεμπούτο του στο No. 9 στο US Billboard 200. To Halcyon Days, μία νέα συσκευασμένη έκδοση του Halcyon, κυκλοφόρησε τον Αύγουστο του 2013, όπου εμφάνισε νέα singles, όπως το «Burn», το οποίο έγινε το πρώτη No. 1 single της στο Ηνωμένο Βασίλειο. Στα Βραβεία Brit 2014, έλαβε το βραβείο για την Βρετανίδα Σόλο Καλλιτέχνη. Κυκλοφόρησε το τρίτο στούντιο άλμπουμ της, με τίτλο Delirium, στις 6 Νοεμβρίου 2015, με το «On My Mind» ως ηγετικό single. Το Δεκέμβριο του 2015, έλαβε το πρώτο της Βραβείο Γκράμι για την Καλύτερη Ποπ Σολο Παρουσία για το single «Love Me Like You Do».
Ιωσήφ Φρειδερίκος Γουλιέλμος του Χοεντσόλερν-Χέχινγκεν
Βιογραφία
Ήταν γιος του Χέρμαν-Φρειδερίκου στρατάρχη της Αυστρίας (γιου του Φιλίππου πρίγκιπα του Χοεντσόλερν-Χέχινγκεν) και της Μαρίας-Γιοζέφας κόμισσας του Έττινγκεν-Σπήλμπερκ.
Έλι Γκούλντινγκ
Πρώιμη ζωή
Η Γκούλντινγκ γεννήθηκε στις 30 Δεκεμβρίου 1986 στο Χέρεφορντ και μεγάλωσε στο Λάιονσχολ, ένα μικρό χωριό κοντά στο Κίνγκτον του Χέρεφορντσαϊρ. Σε ηλικία 9 ετών, ξεκίνησε να παίζει κλαρινέτο και 14 ετών ξεκίνησε να μαθαίνει κιθάρα. Παρακολούθησε το Λύκειο Λέιντι Χόκινς στο Κίνγκτον και από την ηλικία των 15 ετών, ξεκίνησε να γράφει τραγούδια. Πήρε Α βαθμό στα Αγγλικά, Πολιτική, Δράμα και Μουσική, πέρασε τα πρώτο 3 με βαθμό «A», αλλά απέτυχε στη Μουσική.
Ιωσήφ Φρειδερίκος Γουλιέλμος του Χοεντσόλερν-Χέχινγκεν
Οικογένεια
Νυμφεύτηκε πρώτα το 1750 τη Μαρία-Θηρεσία Φολχ δε Καρδόνα υ Σίλβα, κόρη του πρίγκιπα δε Καρδόνα, η οποία απεβίωσε τρεις μήνες μετά.
Έλι Γκούλντινγκ
Πρώιμη ζωή
Αφού γράφτηκε σε πτυχίο στις Δραματικές και Θεατρικές Σπουδές στο Πανεπιστήμιο του Κεντ, όπου έμεινε μέχρι το τελευταίο της έτος, συναντήθηκε με τον Τζέιμι Λίλιγουαϊτ, που έγινε μάνατζερ της και την παρουσίασε στον παραγωγό Starsmith, που θα γινόταν ο κύριος συνεργάτης της και ο πρωτογενής παραγωγός του Lights.
Ιωσήφ Φρειδερίκος Γουλιέλμος του Χοεντσόλερν-Χέχινγκεν
Πηγές
Κατηγορία:Οίκος των Χοεντσόλερν
Έλι Γκούλντινγκ
Σταδιοδρομία
μικρογραφία| Η Γκούλντινγκ στο φεστιβάλ Ilosaarirock τον Ιούλιο του 2014.
Προσωπική ζωή
Από το 2014 μέχρι το 2016, ήταν σε σχέση με τον Ντάγκι Πόιντερ του συγκροτήματος McFly. Στις 7 Αυγούστου 2018, η Γκούλντινγκ και ο έμπορος έργων τέχνης Κασπάρ Τζόπλινγκ, ανακοίνωσαν τον αρραβώνα τους και στις 31 Αυγούστου 2019, παντρεύτηκαν στο Γιορκ. Τον Φεβρουάριο του 2021, η Γκούλντινγκ ανακοίνωσε μέσω Instagram ότι είναι έγκυος στο πρώτο τους παιδί.
Η καλύτερη φίλη της Γκούλντινγκ και προσωπική βοηθός είναι η Χάνα Σουζάν Λόου. Το τραγούδι «Army» ήταν αφιερωμένο στη Λόου και στους θαυμαστές της Γκούλντινγκ. Επίσης στενή φίλη με την Πριγκίπισσα Βεατρίκη της Υόρκης.
Η Γκούλντινγκ έχει μιλήσει αρκετές φορές για την εμπειρία της με τις συνθήκες ψυχικής υγείας. Το 2016, συζήτησε για τις κρίσεις πανικού που προκλήθηκαν από το περιβάλλον στο στούντιο, που την εμπόδισε να εργαστεί. Το 2017, συζήτησε τρέχοντα θέματα εμπιστοσύνης και σοβαρό άγχος που είχε βιώσει. Μίλησε για μία αυξημένη εμπιστοσύνη στον εαυτό της, η οποία μειώνει τα νευρικά φτερουγίσματα που βιώνει. Έχει πει ότι ένα καθεστώς γυμναστικής και πυγμαχίας την βοήθησε να ξεπεράσει τις κρίσεις πανικού και το άγχος.
Η Γκούλντινγκ υποστηρίζει το Εργατικό Κόμμα. Υποστήριξε την παραμονή στην Ευρωπαϊκή Ένωση στο βρετανικό δημοψήφισμα του 2016 και, μετά το αποτέλεσμα του Brexit, εξέφρασε την απογοήτευσή της στο Twitter, όπου έγραψε: ''«Πιστεύω πραγματικά ότι αυτό είναι ένα από τα πιο καταστροφικά πράγματα που συμβαίνουν κατά τη διάρκεια της ζωής μου. Ένιωσα έναν φόβο που δεν ένιωσα ποτέ πριν σήμερα το πρωί».''
Διαφημίσεις
Η Γκούλντινγκ πρόσφερε τα φωνητικά της σε μία διαφήμιση για την αλυσίδα βρετανικών πολυκαταστημάτων John Lewis το 2010. Η χριστουγεννιάτικη διαφήμιση John Lewis έχει γίνει μία ετήσια παράδοση στον βρετανικό πολιτισμό και ένα από τα σήματα που σημαίνουν την αντίστροφη μέτρηση μέχρι τα Χριστούγεννα στο Ηνωμένο Βασίλειο, με τη Γκούλντινγκ να εκτελεί το «Your Song» για την εκστρατεία του καταστήματος το 2010.
Το 2013, η Γκούλντινγκ ανακοινώθηκε ως μία από τα πολλά νέα μοντέλα της εκστρατείας «Womanism» της Marks & Spencer. Με τίτλο «Ηγέτιδες κυρίες της Βρετανίας», η εκστρατεία είδε τη Γκούλντινγκ να εμφανίζεται μαζί με Βρετανίδες γυναίκες από διάφορους τομείς, μεταξύ των οποίων η ηθοποιός Έλεν Μίρεν, η δύο φορές χρυσή Ολυμπιονίκης πυγμαχίας Νίκολα Άνταμς και η συγγραφέας Μόνικα Αλί.
Φιλανθρωπία
μικρογραφία| Η Γκούλντινγκ μιλάει για το ρόλο της ως Πρέσβειρα Καλής Θέλησης Περιβάλλοντος του [[ΟΗΕ το 2018. ]] Το 2010, η Γκούλντινγκ συμμετείχε στο Bupa Great North Run για το British Heart Foundation. Το 2011, διοργάνωσε την φιλανθρωπική εκδήλωση She Runs LA για τον Μαραθώνιο του Λος Άντζελες, η οποία στοχεύει στην αύξηση της πρόσβασης στον αθλητισμό για τα λιγότερο προνομιούχα παιδιά σε ολόκληρη τη σχολική περιοχή του Λος Άντζελες.
Η Γκούλντινγκ έχει συμβάλλει συχνά στον ετήσιο φιλανθρωπικό τηλεμαραθώνιο του BBC για το Children in Need στο Ηνωμένο Βασίλειο. Το 2013, το κομμάτι της «How Long Will I Love You» ήταν το επίσημο single για την εκστρατεία Children in Need 2013.
Στις 15 Νοεμβρίου 2014, η Γκούλντινγκ εντάχθηκε στην φιλανθρωπική ομάδα Band Aid 30 μαζί με άλλους Βρετανούς και Ιρλανδούς ποπ καλλιτέχνες, καταγράφοντας μία νέα έκδοση του κομματιού «Do They Know It's Christmas?» στο Sarm West Studios στο Νότινγκ Χιλ του Λονδίνου, για να συγκεντρωθούν χρήματα για την κρίση Έμπολα του 2014 στη Δυτική Αφρική.
Η Γκούλντινγκ είναι επίσης ακτιβίστρια για την έλλειψη στέγης. Έχει εμφανιστεί στις ετήσιες φιλανθρωπικές συναυλίες για το φιλανθρωπικό γεγονός «Streets of London» στο Royal Albert Hall από τα έτη 2014 έως 2018 διαδοχικά. Στις 24 Δεκεμβρίου 2015, προσφέρθηκε εθελοντικά στο κεντρικό Λονδίνο στο Marylebone Project για να βοηθήσει στον τερματισμό της έλλειψης στέγης και να βοηθήσει στην εξάλειψη του στερεότυπου που σχετίζεται με τον άστεγο πληθυσμό. Είπε: «Είναι αυτό το στίγμα του τι είναι ένας άστεγος - κάνουν κατάχρηση ναρκωτικών ή αλκοόλ. Απλά δεν είναι αλήθεια, μερικοί άνθρωποι προέρχονται από πολύ φυσιολογικό υπόβαθρο, πολύ φυσιολογικές καταστάσεις και κάτι πάει στραβά. Μπορεί να συμβεί σε όλους μας.»
Εξωτερικοί σύνδεσμοι
Κατηγορία:Αγγλίδες τραγουδίστριες Κατηγορία:Αγγλίδες τραγουδίστριες ποπ Κατηγορία:Αγγλίδες υψίφωνοι Κατηγορία:Μουσικοί ηλεκτροπόπ Κατηγορία:Άγγλοι ηλεκτρονικοί μουσικοί Κατηγορία:Βραβευμένοι με Brit Κατηγορία:Απόφοιτοι Πανεπιστημίου του Κεντ
Μαρία Αλεχάντρα Βικούνια
Η Mαρία Αλεχάντρα Βικούνια Μουνιός (María Alejandra Vicuña Muñoz, γεννήθηκε στις 13 Φεβρουαρίου 1978) είναι φεμινίστρια ψυχολόγος και πολιτικός από τον Ισημερινό,  Αντιπρόεδρος από το 2017 ως το 2018, με πρόεδρο τον Λενίν Μορένο, έχοντας διατελέσει προηγουμένως υπουργός αρμόδια για τη Στέγαση και την Αστική Ανάπτυξη.
Σπουδές και οικογένεια
Γεννημένη στο Γουαγιακίλ, η Βικούνια ολοκλήρωσε τις εγκύκλιες σπουδές της στο σχολείο Λα Μοντέρνα και τις ανώτερες στο Πανεπιστήμιο του Γουαγιακίλ, από όπου απέκτησε πτυχίο στην κλινική ψυχολογία και στη συνέχεια μεταπτυχιακό δίπλωμα ειδίκευσης στη διοίκηση επιχειρήσεων. Είναι παντρεμένη με τον συγγραφέα Ερνέστο Καριόν, και έχουν μία κόρη.
Καριέρα
Η Βικούνια εξελέγη για πρώτη φορά μέλος της Εθνικής Συνέλευσης το 2009 και επανεξελέγη το 2013. Ενώ υπηρετούσε στην Εθνική Συνέλευση, ήταν αντιπρόεδρος της μεγαλύτερης επιτροπής σχετικά με την υγεία και την ευημερία του Εκουαδόρ και ήταν ιδρυτικό μέλος της Επιτροπής για την Εκπαίδευση, την Επιστήμη, την Τεχνολογία και την Επικοινωνία.
Διορίστηκε  υπουργός Αστικής Ανάπτυξης και Στέγασης από τον πρόεδρο Μορένο τον Μάιο του 2017. Έπειτα από την αναστολή άσκησης καθηκόντων για τον αντιπρόεδρο Χόρχε Γκλας, η Βικούνια διορίστηκε Αντιπρόεδρος έως ότου διερευνηθούν οι κατηγορίες εναντίον του Γκλας για διαφθορά.
Αντιπρόεδρος του Εκουαδόρ
Στις 6 Ιανουαρίου 2018 η Βικούνια ορκίστηκε επισήμως ως Αντιπρόεδρος του Ισημερινού ενώπιον της Εθνικής Συνέλευσης, από την οποία εγκρίθηκε ο διορισμός της. Η Βικούνια επιβεβαιώθηκε με 70 ψήφους υπέρ, 17 κατά και 19 αποχές. Έγινε έτσι η δεύτερη γυναίκα, που υπηρετεί στο αξίωμα του αντιπροέδρου, μετά τη Ροζαλία Αρτεάγκα, η οποία ανέλαβε τα καθήκοντά της το 1996. Ήταν αντιπρόεδρος ως την παραίτησή της, στις 4 Δεκεμβρίου 2018.. Νέος αντιπρόεδρος εξελέγη από το Κογκρέσο ο Ότο Σόνενχολτσερ.
Αναφορές
Κατηγορία:Αντιπρόεδροι του Ισημερινού Κατηγορία:Νοτιοαμερικανοί φεμινιστές
NGC 3805
Ο NGC 3805 είναι φακοειδής γαλαξίας ο οποίος απέχει περίπου 330 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Ουίλιαμ Χέρσελ (William Herschel) στις 25 Απριλίου 1785 και ανήκει στο σμήνος γαλαξιών του Λέοντα.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Λέων (αστερισμός) 3805 36224 06642 Κατηγορία:Σμήνος γαλαξιών του Λέοντα
Η αισθηματική αγωγή
Η αισθηματική αγωγή (γαλλικά: L'Éducation sentimentale) είναι μυθιστόρημα του Γκυστάβ Φλωμπέρ που εκδόθηκε το 1869. Θεωρείται ένα από τα πιο επιδραστικά μυθιστορήματα του 19ου αιώνα, εγκωμιάστηκε από σύγχρονους όπως η Ζωρζ Σαντ και ο Εμίλ Ζολά, αλλά επικρίθηκε από τους κριτικούς. Παρά τις αρνητικές κριτικές όταν πρωτοκυκλοφόρησε, έγινε βιβλίο αναφοράς για τους μυθιστοριογράφους του 20ού αιώνα, κυρίως τον Μαρσέλ Προυστ.
Το μυθιστόρημα επικεντρώνεται στις ερωτικές περιπέτειες ενός νεαρού άνδρα την περίοδο της επανάστασης του 1848 και της ίδρυσης της Δεύτερης Γαλλικής Αυτοκρατορίας, ταραγμένη περίοδος που παρουσιάζεται αναλυτικά. Ο τόνος του μυθιστορήματος είναι ειρωνικός και απαισιόδοξος, μέσα από λεπτομερή περιγραφή της παρισινής ζωής σατιρίζει τη γαλλική κοινωνία. Ο κεντρικός χαρακτήρας συχνά παραδίδεται σε ρομαντικές ονειροφαντασίες.
Αυτοβιογραφικά στοιχεία
Το έργο περιλαμβάνει πολλά αυτοβιογραφικά στοιχεία του συγγραφέα, το πρότυπο του χαρακτήρα της Μαρί Αρνού υπήρξε η Ελίζα, σύζυγος του μουσικοεκδότη Μωρίς Σλέσινγκερ και 11 χρόνια μεγαλύτερή του, ο ανεκπλήρωτος έρωτας του Φλωμπέρ.
Ο χαρακτήρας του Φρεντερίκ, αναμφίβολα εμπνευσμένος από τις προσωπικές νεανικές εμπειρίες του συγγραφέα, είναι η κατεξοχήν εικόνα του ρομαντικού ήρωα, εκπροσωπώντας μια γενιά που τράφηκε από το ευρύτερο ρεύμα των ρομαντικών ιδεών.
Υπόθεση
Το μυθιστόρημα αρχίζει το 1840. Στο πλοίο επιστρέφοντας στην πόλη του, το Νοζάν-συρ-Σεν στη Νορμανδία, αφού ολοκλήρωσε τις σπουδές του στο γυμνάσιο στο Παρίσι, ο 18χρονος Φρεντερίκ Μορώ, ένας φιλόδοξος επαρχιώτης, συναντά έναν 50χρονο πλούσιο έμπορο τέχνης, τον Ζακ Αρνού και τη σύζυγό του Μαρί, την οποία ο Φρεντερίκ ερωτεύεται παράφορα, αν και η γυναίκα ήταν αρκετά χρόνια μεγαλύτερή του. Αυτή είναι η αρχή ενός έρωτα που θα διαρκέσει μια ολόκληρη ζωή, η κυρία Αρνού παραμένει ο αιώνιος, απραγματοποίητος έρωτας του Μορώ. Όμως οι συνθήκες δεν επιτρέπουν κανενός είδους σχέσεις με το ζευγάρι, κι έτσι ο νεαρός φτάνει λυπημένος στο σπίτι του, όπου τον περιμένει η χήρα μητέρα του.
Αργότερα επιστρέφει στο Παρίσι, όπου εγγράφεται στη νομική σχολή και γεύεται τις απολαύσεις της πρωτεύουσας. Ανανεώνει τη γνωριμία του με τον κύριο Αρνού με σκοπό να συναντήσει ξανά την αγαπημένη του. Οι οικονομικοί του πόροι εξαντλούνται σύντομα και ο Φρεντερίκ φεύγει από το Παρίσι, όπου ζούσε με τον καλύτερο φίλο του Ντελοριέ. Καταφεύγει στην πόλη του, όπου αναπτύσσει μια τρυφερή φιλία με τη νεαρή Λουίζ.
Χάρη στην απροσδόκητη κληρονομιά ενός θείου του επιστρέφει σύντομα στην πρωτεύουσα και αρχίζει να συναναστρέφεται με την αστική τάξη του Παρισιού. Δημιουργεί σχέση με μια γυναίκα με έκλυτα ήθη, τη Ροζανέτ, μαζί της θα αποκτήσει παιδί, που πεθαίνει μετά από μερικές εβδομάδες. Στο μεταξύ καταφέρνει να πλησιάσει και την κυρία Αρνού, ανακαλύπτοντας ότι τα συναισθήματά τους είναι αμοιβαία.
Αποτυγχάνοντας να λάβει από την κυρία Αρνού τίποτα άλλο από συζητήσεις σε απογευματινές συναντήσεις, γίνεται εραστής της πλούσιας κυρίας Νταμπρέζ, συζύγου τραπεζίτη.
Με τον θάνατο του τελευταίου, ο Φρεντερίκ φαντάζεται ήδη τον εαυτό του εκατομμυριούχο, αλλά στην πραγματικότητα η κληρονομιά του συζύγου δεν πηγαίνει στην κυρία Νταμπρέζ, η οποία θα μπορεί να χρησιμοποιεί μόνο το μέγαρο του συζύγου της και μικρό εισόδημα. Ο Φρεντερίκ εγκαταλείπει την πλούσια κυρία και το Παρίσι για να ταξιδέψει. Εν τω μεταξύ, η κυρία Αρνού έχει πέσει στη δυστυχία λόγω της πτώχευσης του συζύγου της, το ζευγάρι εγκαταλείπει την πρωτεύουσα για τη Χάβρη.
16 χρόνια αργότερα, στο Παρίσι συναντά ξανά την κυρία Αρνού, η οποία του εκμυστηρεύεται ότι μετανιώνει που δεν συνέχισαν τη σχέση τους και φεύγει.
2 χρόνια αργότερα, το 1868. Τελικά θα ξανασυναντηθεί με τον φίλο του Ντελοριέ και οι δύο αναμοχλεύοντας τις αναμνήσεις τους θα παραδεχτούν την αποτυχία τους στη ζωή.
Παραπομπές
Κατηγορία:Γαλλικά μυθιστορήματα
Σαμ Ρόκγουελ
Ο Σάμιουελ Ρόκγουελ (αγγλ. Samuel Rockwell), (5 Νοεμβρίου 1968) είναι Αμερικανός ηθοποιός του κινηματογράφου και της τηλεόρασης, βραβευμένος με Όσκαρ Β' Ανδρικού Ρόλου για την ερμηνεία του στην ταινία του 2017 Οι Τρεις Πινακίδες Έξω από το Έμπινγκ, στο Μιζούρι (Three Billboards Outside Ebbing, Missouri), όπου υποδύθηκε έναν οξύθυμο αστυνομικό που προσπαθεί να εξιλεωθεί για τις συνέπειες των πράξεών του. Ο Ρόκγουελ έγινε γνωστός στα τέλη της δεκαετίας του 1990, για τη συμμετοχή του στην πολυβραβευμένη ταινία Σκυλιά στη Χλόη (Lawn Dogs, 1997), ακολούθησαν πρωταγωνιστικοί ρόλοι στις ταινίες Εξομολογήσεις ενός Επικίνδυνου Μυαλού (Confessions of a Dangerous Mind, 2002), Επαγγελματίες Απατεώνες (Matchstick Men, 2003), Γυρίστε τον Γαλαξία με Οτοστόπ (The Hitchhiker's Guide to the Galaxy, 2005), Φεγγάρι (Moon, 2009), Επτά Ψυχοπαθείς (Seven Psychopaths, 2010), Ζευγάρι Εκτελεστών (Mr. Right, 2015) και Η Μπαλάντα του Ρίτσαρντ Τζούελ (Richard Jewell, 2019). Συμμετείχε επίσης σε ρόλους καρατερίστα στις ταινίες: Το Πράσινο Μίλι (The Green Mile, 1999), Galaxy Quest, 2001, Frost/Nixon: Η Αναμέτρηση (Frost/Nixon, 2008), Iron Man 2 (2010), Τεκμήριο Ενοχής (Conviction, 2010), Vice: O Δεύτερος στην Ιεραρχία (Vice, 2018) (όπου υποδύθηκε τον 43ο Πρόεδρο των Η.Π.Α. Τζορτζ Ο. Μπους λαμβάνοντας τη δεύτερή του υποψήφιότητα για Όσκαρ Β' Ανδρικού Ρόλου) και Τζότζο (Jojo Rabbit, 2019). To 2019, υποδύθηκε τον μεγάλο σκηνοθέτη των μιούζικαλ Μπομπ Φόσι στη μίνι βιογραφική σειρά Fosse/Verdon και προτάθηκε για βραβείο Έμμυ.
Εξωτερικοί σύνδεσμοι
Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Βραβευμένοι με BAFTA Β' Ανδρικού Ρόλου
Φιλίππειοι
μικρογραφία|320x320εσ|Μακεδονικός φιλίππειος [[στατήρας του 323-317 π.Χ., κοπής Κολοφώνα. Ο Απόλλωνας απεικονίζεται με τη μορφή του Αλεξάνδρου]]
Οι φιλίππειοι ήταν οι χρυσοί στατήρες τους οποίους κυκλοφόρησε ο Φίλιππος Β´ της Μακεδονίας, αρχικά μεταξύ του 355 και 347 π.Χ., με τα νομίσματα να απεικονίζουν τον θεό Απόλλωνα στη μια πλευρά, και άρμα με 2 ίππους (συνωρίδα) από την άλλη. Μετά τον θάνατο του Φιλίππου και τη διαδοχή του από τον Μέγα Αλέξανδρο τα νομίσματα συνέχισαν να εκδίδονται ως φιλίππειοι ωστόσο άρχισαν να καλούνται ανεπίσημα και Αλέξανδροι, και έγιναν ιδιαίτερα δημοφιλή νομίσματα σε όλη τη Μεσόγειο αλλά και τη βόρεια Ευρώπη έως και τα τέλη του 1ου αιώνα π.Χ., ενώ συχνά δημιουργούνταν και απομιμήσεις τους από μη ελληνικές πόλεις-κράτη και ελληνιστικές ηγεμονίες.
Περιγραφή
Στα νομίσματα της πρώτης κοπής, ο Απόλλωνας αναπαριστάται με μακριά μαλλιά, ωστόσο σύντομα έπειτα άλλαξε το σχέδιο και έγιναν κοντύτερα. Τα νομίσματα προορίζονταν κυρίως για μεγάλες χρηματικές συναλλαγές εκτός της Μακεδονίας. Αυτό ευνόησε την ταχεία διάδοση τους, πρώτα στα Βαλκάνια και την υπόλοιπη ηπειρωτική Ελλάδα, και κατόπιν σε ολόκληρη την περιοχή της Μεσογείου και της δυτικής Ευρώπης. Θησαυροί νομισμάτων με φιλίππειους έχουν ανακαλυφθεί στην Ιταλία, δυτική Τουρκία, νότια Ρωσία, Κύπρο, Συρία, και Αίγυπτο. Η μεγάλη πλειοψηφία των νομισμάτων που διασώζονται εκδόθηκαν από τον Μέγα Αλέξανδρο ο οποίος συνέχισε να εκδίδει τους φιλίππειους, καθώς και να χρησιμοποιεί τον επίσημο προσδιορισμό Φιλίππειοι, παρότι πολλοί από τους υποστηρικτές του καλούσαν πλέον τα νομίσματα ως Αλέξανδρους.
Ελληνικός κόσμος
Θεωρούνται τα πλέον διάσημα νομίσματα που έκοψε ο Φίλιππος Β´, και εξακολουθήσαν να είναι ιδιαίτερα δημοφιλής ακόμα και όταν η επίσημη κυκλοφορία τους σταμάτησε. Το σχέδιο τους αντιγράφηκε ευρέως από τις υπόλοιπες ελληνικές πόλεις και ελληνιστικές ηγεμονίες.
Κεντρική και βόρεια Ευρώπη
Ωστόσο η δημοτικότητα των νομισμάτων αυτών ξεπέρασε τα όρια του ελληνικού κόσμου και επεκτάθηκε και στην κεντρική και δυτική Ευρώπη. Οι χρυσοί στατήρες των Γαλατών αποτελούν χαρακτηριστικό παράδειγμα απομιμήσεων, καθώς ακολουθώντας το σχέδιο των φιλίππειων εξέδωσαν τα δικά τους παρόμοια νομίσματα τα οποία κυκλοφορούσαν έως και τις αρχές του 1ου αιώνα μ.χ., πάνω από 3 αιώνες αργότερα από την πρώτη εμφάνιση των νομισμάτων αυτών. Σε αρκετές περιπτώσεις, η παράσταση των νομισμάτων άλλαξε αποτυπώνοντας τη γαλατική προέλευση τους, έτσι σε κάποια νομίσματα, τα μαλλιά του Απόλλωνα εμφανίζονται να διαθέτουν μεγαλύτερο μέγεθος και κόμμωση, ενώ το άρμα που αποτυπώνεται στο νόμισμα διαθέτει μόνο ένα άλογο (το οποίο μερικές φορές έχει ανθρώπινο κεφάλι). Άλλες προσθήκες που έγιναν, ήταν τα χαρακτηριστικά γαλατικά σύμβολα του σταυρού του ηλίου (σταυρός εντός κύκλου, παρόμοιος με τον κέλτικο σταυρό), κεφαλή αγριόχοιρου, ή αναπαράσταση της κέλτικης θεότητας του ηλίου, του Όγμιου.
Ρώμη
Τα νομίσματα ήταν τόσο διαδεδομένα ώστε σε πολλά ρωμαϊκά κείμενα, η λέξη Φιλίππειοι χρησιμοποιείται ως γενική ονομασία όταν αναφέρεται σε οποιαδήποτε βαριά χρυσά νομίσματα.
Εξωτερικοί σύνδεσμοι
Κατηγορία:Ιστορικά νομίσματα
Κορακάδα Άρτας
Η Κορακάδα είναι οικισμός του νομού Άρτας, ανήκει στο Δήμο Κεντρικών Τζουμέρκων, έχει πληθυσμό 51 κατοίκους (απογραφή 2011) και βρίσκεται σε υψόμετρο 954 μέτρων. Η Κορακάδα, μαζί με τους οικισμούς Αθαμάνιο [313 κ.], Αμπέλια [39 κ.], Σκαλούλα [31 κ.], Παλαιοχώρι [45 κ.], Τελήσι [38 κ.] και Πλάτανος [0 κ.], αποτελούν την Τοπική Κοινότητα Αθαμανίου, συνολικού πληθυσμού 517 κατοίκων. Απέχει 64 χιλιόμετρα από την Άρτα και 90 χιλιόμετρα από τα Τρίκαλα. Σαν οικισμός αναγνωρίστηκε διοικητικά στις 5 Απριλίου του 1981 και προσαρτήθηκε στην Κοινότητα Αθαμανίου.
Συνορεύει στενά με το χωριό Αθαμάνιο.
Παραπομπές
Κατηγορία:Χωριά του νομού Άρτας Κατηγορία:Δήμος Κεντρικών Τζουμέρκων
Άγιος Ιωάννης Τρυπητής Πάρου
Ο Άγιος Ιωάννης Τρυπητής είναι οικισμός της Πάρου. Υπάγεται διοικητικά στην τοπική κοινότητα Αγκαιριάς, του δήμου Πάρου, της περιφερειακής ενότητας Πάρου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης.
Γεωγραφία
Ο Άγιος Ιωάννης Τρυπητής είναι οικισμός στο νότιο τμήμα της Πάρου. Βρίσκεται στο φερώνυμο ύψωμα («Τρυπητής» 140 μ.), στην επαρχιακή οδό που συνδέει την Αγκαιριά με τον Δρυό, σε μέσο σταθμικό υψόμετρο 180. Απέχει 17 χλμ. περίπου ΝΑ. της Παροικιάς.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Αγκαιριάς. Με το ΦΕΚ 244Α - 04/12/1997 αποσπάστηκε από την κοινότητα Αγκαιριάς και προσαρτήθηκε στον δήμο Πάρου.
Πηγές
Κατηγορία:Χωριά της Πάρου
Χρυσομηλιά Φούρνων
Η Χρυσομηλιά ή Χρυσομηλέα  είναι ημιορεινός οικισμός των Φούρνων Κορσεών και της Περιφερειακής Ενότητας Ικαρίας.
Γεωγραφικά - ιστορικά στοιχεία
Η Χρυσομηλιά βρίσκεται στο βόρειο τμήμα και προς τα δυτικά παράλια του νησιού με υψόμετρο 132 μέτρα. Απέχει περίπου 15 χλμ. (οδικά) βορειοανατολικά από τη Χώρα Φούρνων. Είναι κτισμένη σε επικλινές έδαφος στους νοτιοδυτικούς πρόποδες του όρους Κόρακας που είναι το ψηλότερο του νησιού και η πεζοπορική απόσταση μέχρι την κορυφή του (513 μέτρα) είναι περίπου 1,5 ώρα. Νοτιοδυτικά είναι ο παραθαλάσσιος οικισμός Καμπί Χρυσομηλιάς που αποτελεί επίνειό της και συνδέεται με 1.000 περίπου σκαλοπάτια. Η βλάστηση είναι περιορισμένη και το κλίμα ξηρό. Στα νότια είναι η παραλία Αγίας Τριάδας. Πάνω στην κορυφή χαμηλού λόφου κοντά στο Καμπί σώζονται οικιστικά ελληνιστικά λείψανα και η γύρω περιοχή έχει κηρυχθεί αρχαιολογικός χώρος.
Διοικητικά στοιχεία
Ως ξεχωριστός οικισμός αναφέρεται επίσημα με την ονομασία Χρυσομηλιά στο ΦΕΚ 204Α - 21/09/1918 να προσαρτάται στην τότε κοινότητα Φούρνων Κορσεών. Το 1940 μετονομάστηκε σε Χρυσομηλέα. Σύμφωνα με το Πρόγραμμα «Καλλικράτης» υπάγεται στον Δήμο Φούρνων Κορσεών και σύμφωνα με την απογραφή του 2011 απογράφησαν 104 κάτοικοι.
Παραπομπές
Κατηγορία:Δήμος Φούρνων Κορσεών
Τζούλιους Μάικλ Μίλινγκεν
Ο Τζούλιους Μάικλ Μίλινγκεν (αγγλικά: Julius Michael Millingen) (1800–1878) ήταν Άγγλος ιατρός και συγγραφέας. Ήταν ένας από τους γιατρούς που θεράπευαν τον Λόρδο Βύρωνα κατά τον θάνατό του.
Βίος
Γεννήθηκε στο Λονδίνο στις 19 Ιουλίου 1800, γιος του Τζέιμς Μίλινγκεν (James Millingen). Πέρασε τα πρώτα του χρόνια στο Καλαί και στο Παρίσι, και στάλθηκε στο σχολείο στη Ρώμη. Στις διακοπές έκανε περιηγήσεις στη Γερμανία, σε μία από τις οποίες λέγεται ότι επισκέφτηκε τον Γκαίτε στη Βαϊμάρη. Το 1817 μπήκε στο Πανεπιστήμιο του Εδιμβούργου και παρακολούθησε ιατρικά μαθήματα εκεί μέχρι το 1821, όπου έλαβε δίπλωμα από το Βασιλικό Κολλέγιο Χειρουργών του Εδιμβούργου (Royal College of Surgeons of Edinburgh). Όταν συγκροτήθηκε η Φιλελληνική Επιτροπή του Λονδίνου, ο Μίλινγκεν προτάθηκε σε αυτήν από τον Γουίλιαμ Σμιθ (William Smith) και στις 27 Αυγούστου 1823 έφυγε από την Αγγλία για την Κέρκυρα, με συστατικές επιστολές προς την ελληνική κυβέρνηση και τον Λόρδο Βύρωνα. Φτάνοντας στην Άσο της Κεφαλονιάς τον Νοέμβριο του ίδιου έτους, βρήκε τον Βύρωνα στα Μεταξάτα και πέρασε λίγο χρόνο μαζί του εκεί. Αργότερα τον συνόδευσε στο Μεσολόγγι και τον παρακολούθησε κατά την διάρκεια της τελευταίας του αρρώστιας, η οποία, κατά την αυτοψία, ο Μίλιγκεν  αποφάνθηκε ότι ήταν πυώδης μηνιγγίτιδα. Κατηγορήθηκε από τον Francesco Bruno, έναν από τους γιατρούς του Βύρωνα, σε ένα άρθρο στο Westminster Review, ότι προκάλεσε τον θάνατό του με καθυστερώντας τη φλεβοτομή. Ο Μίλινγκεν  απάντησε εκτενώς στα Απομνημονεύματα του. Μια σύγχρονη άποψη είναι ότι και οι δύο γιατροί ήταν υπαίτιοι για τον θάνατο του Βύρωνα, για τη χρήση αφαίμαξης.
Πετροχώρι Αιτωλοακαρνανίας
Το Πετροχώρι είναι ημιορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου.
Τζούλιους Μάικλ Μίλινγκεν
Βίος
Ο Μίλινγκεν ήταν επίσης γιατρός της αυλής του Μαχμούτ Β' και των τεσσάρων διαδόχων του ως Σουλτάνου. Ήταν μέλος μιας επιτροπής που διορίστηκε για να διερευνήσει το θάνατο του σουλτάνου Αμπντουλαζίζ. Ήταν επίσης μέλος του Διεθνούς Ιατρικού Συνεδρίου για τη Χολέρα που πραγματοποιήθηκε στην Κωνσταντινούπολη το 1866, και αρχικό μέλος και στη συνέχεια πρόεδρος της Γενικής Ιατρικής Εταιρείας. Το 1860 ο Ντέιβιντ Ούρκχαρτ ίδρυσε ένα τούρκικο λουτρό στο Λονδίνο, για το οποίο τάχθηκε υπερ ο Μίλινγκεν.
Πετροχώρι Αιτωλοακαρνανίας
Τοποθεσία
Το χωριό βρίσκεται σε πολύ κοντινή απόσταση από τη λίμνη Τριχωνίδα, σε περιοχή κεντροανατολικά της όντας χτισμένο σε υψόμετρο περίπου 335 μέτρων με πανοραμική θέα προς τη λίμνη, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Μαραθιάς, Κάτω Μακρινού, Πάμφιο, Σιταράλωνα, Ανάληψη, Καημένα Αμπέλια, Πριοναίικα (Ξιναίικα), Μάραθος (Τσιναίικα), Αβαρίκος, Αγία Σοφία και Μέγας Δένδρος ενώ σε σχετικά κοντινή απόσταση βρίσκεται και ο εγκαταλελειμμένος οικισμός του Μωρόσκλαβου. Απέχει από το Αγρίνιο 33 χλμ., από τη Ναύπακτο 39 χλμ. (μέσω Ανάληψης) ή 43,5 χλμ. (μέσω Κάτω Μακρινούς) ενώ η Ιερά Μονή Προυσού απέχει οδικώς 44 χλμ.
Τζούλιους Μάικλ Μίλινγκεν
Βίος
Όπως και ο πατέρας του, o Μίλινγκεν ήταν αρχαιολόγος. Για πολλά χρόνια διετέλεσε πρόεδρος του Ελληνικού Συλλόγου ή της Λογοτεχνικής Εταιρείας Κωνσταντινουπόλεως, όπου έδωσε διαλέξεις στα ελληνικά για αρχαιολογικά θέματα. Ο Μίλιγκεν ανακάλυψε τα ερείπια του Ακζανιού στη Φρυγία, για τα οποία δημοσιεύτηκε μια έκθεση  από τον  Τζορτζ Τόμας Κέπελ,και ανέσκαψε το μέρος του ναού του Δία Ουρίου στο Βόσπορο.
Πετροχώρι Αιτωλοακαρνανίας
Ιστορικά στοιχεία
Αποτελεί ένα από τα χωριά της ιστορικής περιοχής του Απόκουρου. Για αρκετά χρόνια λειτουργούσε στο χωριό ειρηνοδικείο.
Τζούλιους Μάικλ Μίλινγκεν
Βίος
Σε μια μεγάλη πυρκαγιά στο Πέρα το 1870, ο Μίλινγκεν έχασε τα περισσότερα υπάρχοντά του και μια χειρόγραφη βιογραφία του Βύρωνα. Πέθανε στην Κωνσταντινούπολη στις 30 Νοεμβρίου 1878
Πετροχώρι Αιτωλοακαρνανίας
Διοικητική εξέλιξη
Με το ΦΕΚ 19Α της 07/12/1835 υπήχθη στον τότε Δήμο Παμφίας και την περίοδο 08/03/1841-08/12/1845 υπήρξε έδρα του δήμου. Με το ΦΕΚ 261Α της 31/08/1912 και τη σύσταση των Κοινοτήτων υπήχθη στην τότε Κοινότητα Πετροχωρίου αποτελώντας την έδρα της. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.
Τζούλιους Μάικλ Μίλινγκεν
΄Εργα
Ο Μίλινγκεν δημοσίευσε:
Συνεισέφερε επίσης ένα άρθρο στη γαλλική γλώσσα σχετικά με τα "Oriental Baths" στην Gazette Médicale d'Orient, 1 Ιανουαρίου 1858.
Πετροχώρι Αιτωλοακαρνανίας
Αξιοθέατα
Η προνομιακή θέση που βρίσκεται το χωριό προσφέρει αμέριστη και πανοραμική θέα προς τη λίμνη Τριχωνίδα ενώ φημίζεται η περιοχή για τα ειδυλλιακά ηλιοβασιλέματα προς τη λίμνη. Το εγκαταλελειμμένο μοναστήρι στην παρόχθια περιοχή «Φωτμός», που βρίσκεται βορειοδυτικά του χωριού, και η βοτσαλωτή παραλία Φωτμού στη λίμνη Τριχωνίδα αποτελούν αξιοθέατα της περιοχής.
Τζούλιους Μάικλ Μίλινγκεν
Οικογένεια
Ο Μίλινγκεν χώρισε από την πρώτη του σύζυγο Marie Dejean (1816–1874), μια Ρωμαιοκαθολική που στη συνέχεια ασπάστηκε το Ισλάμ. Η ίδια μετά παντρεύτηκε  τον Κίμπρισλι Μεχμέτ Εμίν Πασά (αγγλικά: Kıbrıslı Mehmed Emin Pasha.)   Ο Μίλινγκεν στη συνέχεια παντρεύτηκε άλλες τρεις φορές.
Πετροχώρι Αιτωλοακαρνανίας
Αθλητισμός
Στην παραλία Φωτμού λαμβάνουν χώρα διάφορες αθλητικές δράσεις, όπως ναυταθλητικές δραστηριότητες και ποδηλατικές εξορμήσεις, ενώ προσφέρεται ως χώρος προσγείωσης για τις πτήσεις με αλεξίπτωτο πλαγιάς, που ξεκινούν παραπλεύρως της θέσης «Θέα Πετροχωρίου».
Τζούλιους Μάικλ Μίλινγκεν
Οικογένεια
Τα παιδιά του πρώτου γάμου ήταν: - Μια κόρη, η Έβελιν ή Εβελίνα (1831–1900), η οποία παντρεύτηκε τον κόμη Αλβάρο Πιζάνι. Ο Χένρι Τζέιμς έγραψε σε μια επιστολή ότι «κάνει κάποιον να πιστέψει στις ρομαντικές ηρωίδες του Ντ' Ισραήλ και του Μπούλβερ».
Πετροχώρι Αιτωλοακαρνανίας
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Τζούλιους Μάικλ Μίλινγκεν
Οικογένεια
- Φρειδερίκος Μίλινγκεν (αγγλικά: Frederick Millingen) (1833/34 – περ. 1901), ο δεύτερος γιος, πήρε το όνομα Οσμάν Μπέης και εντάχθηκε στον Οθωμανικό στρατό. Αργότερα ονόμασε τον εαυτό του Βλαντιμίρ Αντρέγιεβιτς. Ήταν στην οθωμανική υπηρεσία από το 1853 έως το 1864, αλλά συγκρούστηκε με τον Φουάντ Πασά.
-Τζέιμς Βαν Μίλινγκεν (αγγλικά: James R. van Millingen (Κωνσταντινούπολη, 1835 - 1876), ο οποίος έγινε Διευθυντής των Ottoman Telegraphs
Τα παιδιά του δεύτερου γάμου ήταν:
- Αλεξάντερ Βαν Μίλινγκεν (αγγλικά: Alexander van Millingen) (1840–1915), ο τρίτος γιος.
- Κάρολος Μίλινγκεν (αγγλικά: Charles [van] Millingen) (Κωνσταντινούπολη, 1842 – Τεχεράνη, 1880) και Τζον Μίλινγκεν (Κωνσταντινούπολη, 1842 – 1844), δίδυμα αδέλφια
Τα παιδιά του τρίτου γάμου ήταν:
- Ιούλιος Ρόμπερσον Βαν Μίλινγκεν (αγγλικά: Julius Robertson van Millingen) (Κωνσταντινούπολη, 22 Νοεμβρίου 1848 – Δουβλίνο, Σκωτία, 16 Νοεμβρίου 1940)
- Έντουιν Βαν Μίλινγκεν (αγγλικά: Edwin [van] Millingen) (Κωνσταντινούπολη, 30 Απριλίου 1850 – Κωνσταντινούπολη, 7 Απριλίου 1900), ο οποίος ήταν οφθαλμίατρος στην Ανατολική Ευρώπη.
- Μαρί Μίλινγκεν (αγγλικά: Marie Millingen) πήρε το όνομα Μελέκ Χανούμ. Χώρισε από τον δεύτερο σύζυγό της και έγραψε μια αυτοβιογραφία, «Τριάντα χρόνια στο χαρέμι»  (αγγλικά: Thirty Years in the Harem) (1872).
Παραπομπές
Κατηγορία:Άγγλοι αρχαιολόγοι Κατηγορία:Άγγλοι συγγραφείς
Νικηφόρος (καίσαρ)
Ο Νικηφόρος, λατιν. Nicephorus (γενν. τέλη της δεκαετίας τού 750: 756/758 - μετά το 712) από τη Δυναστεία των Ισαύρων ήταν καίσαρ της Βυζαντινής αυτοκρατορίας. Συμμετείχε σε μία συνωμοσία εναντίον τού ετεροθαλούς, μεγαλύτερου αδελφού του Λέοντα Δ΄ (βασ. 775-780), η οποία απέτυχε και ο Νικηφόρος έχασε τον τίτλο τού καίσαρα. Στην εποχή τού ανιψιού του Κωνσταντίνου ΣΤ΄ (βασ. 780-797) ήταν το κεντρικό πρόσωπο σχεδίων ανατροπής πρώτα τού βασιλιά, οπότε ο Νικηφόρος αναγκάστηκε να γίνει ιερέας και έπειτα ξανά κατά τής μητέρας εκείνου Ειρήνης της Αθηναίας (797-802). Αυτή τον τύφλωσε και τον εξόρισε σε μονή για το μεγαλύτερο μέρος της ζωής του· μάλλον απεβίωσε στη νήσο Αφουσία (στα Πριγκιπόννησα) μετά το 812.
Βιογραφία
Ήταν ο τρίτος γιος τού Κωνσταντίνου Ε΄ Αυτοκράτορα των Ρωμαίων (βασ. 741-775) και της 3ης συζύγου του Ευδοκίας Μελισσηνής. Ετεροθαλής αδελφός του (από τον 1ο γάμο τού πατέρα του) ήταν ο Λέων Δ΄ (γενν. 750). Αμφιθαλή αδέλφια τού Νικηφόρου ήταν ο μεγαλύτερος Χριστόφορος (γενν. π. 755) και οι μικρότεροι Νικήτας, Ευδόκιμος, Άνθιμος· η Ανθούσα ήταν δίδυμη με τον Νικηφόρο ή τον Χριστόφορο.
Στις 1 Απριλίου 769 η Ευδοκία στέφθηκε Αυγούστα και στην ίδια τελετή ο Χριστόφορος και ο Νικηφόρος ανήλθαν στο αξίωμα τού καίσαρα, ενώ ο Νικήτας έγινε ευγενέστατος (nobilissimus). O Ευδόκιμος και ο Άνθιμος έγιναν νωβελίσσιμοι αργότερα.
Το 775 απεβίωσε ο Κωνσταντίνος Ε΄ και τον διαδέχθηκε ο πρωτότοκος γιος του Λέων Δ΄. Αυτός κατάσχεσε μία μεγάλη ποσότητα χρυσού, που προοριζόταν για τους ετεροθαλείς αδελφούς του και τη μοίρασε στον στρατό και στους πολίτες της πόλης ως δωρεά (donativum). Αυτό προκάλεσε ρήγμα στις σχέσεις του με τους πέντε αδελφούς του. Το 776 αποκαλύφθηκε συνωμοσία με αρχηγό τον Νικηφόρο και μερικούς μεσαίων αξιωμάτων αυλικούς· ως τιμωρία ο Νικηφόρος στερήθηκε το αξίωμά του, ενώ οι άλλοι εκάρησαν μοναχοί και εστάλησαν στη Χερσώνα της Κριμαίας.
Ο Λέων Δ΄ απεβίωσε το 780 και τον διαδέχθηκε ο μόνος γιος του Κωνσταντίνος ΣΤ΄. Ο 9 ετών βασιλιάς είχε αντιβασίλισσα τη μητέρα του Ειρήνη την Αθηναία. Αυτό δεν άρεσε στους αξιωματούχους, καθώς αυτή, όχι μόνο ήταν εχθρική στη στρατιωτική δομή της εξουσίας, αλλά ήταν και βεβαιωμένη εικονόφιλη, προσκολλημένη στην ευλάβεια των ιερών εικόνων. Αυτό ήταν αίρεση για το δόγμα των εικονοκλαστών, που υποστήριζε η πολιτεία και που ήταν ιδιαίτερα δημοφιλές στον στρατό και τους αξιωματούχους τους πιστούς στη μνήμη τού Κωνσταντίνου Ε΄.
Αυτό είχε ως συνέπεια, ένας αριθμός από αυτούς, όπως ο Γρηγόριος λογοθέτης τού δρόμου (επί των εξωτερικών), ο Βάρδας πρώην στρατηγός τού Ανατολικού θέματος και ο Κωνσταντίνος διοικητής της Ανακτορικής Φρουράς (Excubitores), ευνόησαν την άνοδο τού Νικηφόρου στον θρόνο. Μόλις ενάμισι μήνα μετά την άνοδο τού Κωνσταντίνου ΣΤ΄ το σχέδιο αποκαλύφθηκε: η Ειρήνη έκανε ιερείς τον Νικηφόρο και τα αδέλφια του, που έτσι δεν μπορούσαν να είναι πια διάδοχοι, ενώ οι συνωμότες εξορίστηκαν. Για να δηλωθεί αυτό εμπρός στον λαό, ο Νικηφόρος και οι αδελφοί του εξαναγκάστηκαν να ιερουργήσουν στην Αγία Σοφία την ημέρα των Χριστουγέννων τού 780.
Τα πέντε αδέλφια δεν αναφέρονται στις πηγές μετά το 792, όταν επέστρεψε η Ειρήνη (είχε διωχθεί από τον στρατό δύο έτη πριν). Η επιστροφή της και η καταστροφική ήττα τού Κωνσταντίνου ΣΤ΄ από τους Βούλγαρους στη μάχη των Μαρκελλών, προκάλεσαν δυσαρέσκεια στο στράτευμα. Τότε μερικά τμήματα τού στρατού, τα Τάγματα, ανακήρυξαν τον Νικηφόρο ως αυτοκράτορα. Ο Κωνσταντίνος ΣΤ΄ αντέδρασε άμεσα: τύφλωσε τον θείο του και γλωσσοτόμησε τους αδελφούς εκείνου. Οι πέντε θείοι του φυλακίστηκαν σε μία μονή στα Θεραπιά.
Μετά το 792
Ο Νικηφόρος δεν αναφέρεται ονομαστικά μετά το 792· οι πέντε αδελφοί αναφέρονται μαζί. Έτσι δεν ξέρουμε πόσο συμμετείχε στα επόμενα γεγονότα. Το Βυζαντινό Λεξικό της Οξφόρδης αναφέρει, ότι ακολούθησε τη μοίρα των αδελφών του και απεβίωσε μετά το 812.
Έπειτα από την εκτόπιση τού Κωνσταντίνου ΣΤ΄ από τη μητέρα του το 797, τα πέντε αδέλφια επισκέφθηκαν στη μονή μερικοί υποστηρικτές τους και τους έπεισαν να ζητήσουν καταφύγιο στην Αγία Σοφία. Οι οπαδοί ήλπιζαν πως ο λαός της Κωνσταντινούπολης θα ανακήρυσσε έναν από αυτούς αυτοκράτορα, αλλά αυτό δεν έγινε· καμία εξέγερση δεν υλοποιήθηκε για να τους υποστηρίξει. Τότε ο έμπιστος σύμβουλος της Ειρήνης, ο ευνούχος Αέτιος, κατάφερε να τους αποσπάσει και να τους στείλει εξορία στην Αθήνα. Εκεί έγιναν πάλι αφορμή συνωμοσίας: το 799 ο Ακάμηρος, άρχων των Σλάβων στη Βελζετία της νότιας Θεσσαλίας, μαζί με τοπικά στρατεύματα από το θέμα της Ελλάδας, σχεδίασε να ανακηρύξει έναν τους ως αυτοκράτορα. Όμως αυτό ματαιώθηκε και οι αδελφοί μετακινήθηκαν στην Πάνορμο της θάλασσας του Μαρμαρά. Οι αδελφοί τού Νικηφόρου τυφλώθηκαν.
Οι αδελφοί αναφέρονται για τελευταία φορά το 812 όταν, έπειτα από την πτώση τού Δεβελτού στους Βουλγάρους, μία ομάδα θυμωμένων στρατιωτών προσπάθησαν να ανακηρύξουν τους αδελφούς αυτοκράτορες. Τότε ο Μιχαήλ Α΄ Ραγκαβές (βασ. 811-813), αφού άφησε ελεύθερους τους στρατιώτες, μετακίνησε τους αδελφούς στην κοντινή νήσο Αφουσία, όπου απεβίωσαν αργότερα.
Πηγές
Κατηγορία:Δυναστεία των Ισαύρων
Εθνικό Πάρκο Σετοναϊκάι
Το Εθνικό Πάρκο Σετοναϊκάι (瀬戸内海国立公園, Setonaikai Kokuritsu Kōen) είναι εθνικό πάρκο, που περιλαμβάνει περιοχές της Εσωτερικής θάλασσας του Σέτο και σε τέσσερεις γειτονικούς νομούς της Ιαπωνίας. Έχει ανακηρυχθεί εθνικό πάρκο από το 1934. Έχει επεκταθεί αρκετές φορές. Περιλαμβάνει περίπου 3,000 νησιά, γνωστά ως νησιά Σετούτσι, συμπεριλαμβανομένου του διάσημου νησιού Ιτσουκουσίμα. Καθώς το πάρκο αποτελείται από πολλές μη γειτνιάζουσες περιοχές και καλύπτει ένα μικρό ποσοστό της συνολικής έκτασης της Εσωτερικής θάλασσας του Σέτο, ο έλεγχος και η προστασία είναι προβληματική, αφού το μεγαλύτερο ποσοστό της ευρύτερης περιοχής έχει εκβιομηχανιστεί υπερβολικά.
Ιστορία
Το 1996, το Ιερό Ιτσουκουσίμα στον νομό Χιροσίμα καταχωρήθηκε ως πολιτιστικός χώρος παγκόσμιας κληρονομιάς από την UNESCO. Είναι γνωστό ως ένα από τα τρία πιο γραφικά σημεία της Ιαπωνίας.